Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8695. Il-EUR-Lex hu l-aċċess fuq l-Internet għal-liġi Ewropea. Ir-rati modifikati huma indikati b'tipa grassa. Dan l-avviż jikkonċerna l-impriżi li ġejjin: ProSiebenSat.1 Media SE (il-Ġermanja), Television Francaise 1 SA (Franza), li tappartjeni għall-Bouygues Group, Mediaset SpA (l-Italja), li tappartjeni għall-Fininvest Group, Channel Four Television Corporation (ir-Renju Unit), European Broadcast Exchange (EBX) Limited (ir-Renju Unit), ikkontrollata b'mod konġunt minn ProSiebenSat.1 Media SE, Television Francaise 1 SA, Mediaset SpA, u Channel Four Television Corporation. ProSiebenSat.1 Media SE, Television Francaise 1 SA, Mediaset SpA, u Channel Four Television Corporation, jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt tal-European Broadcaster Exchange (EBX) Limited kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-Greċja Klassi 1.6. Frott, ħaxix u ċereali, friski jew ipproċessati Il-karatteristiċi tal-"Agkinara Irion" frisk li jiddistingwuh minn tipi oħra ta' qaqoċċ huma: huwa kompatt, bi rjus b'forma ċilindrika b'fetħa karatteristika fil-wiċċ; it-tul minimu tal-qaqoċċa hu ta' 10 cm u d-dijametru minimu orizzontali hu ta' 8 cm; il-brakti ħodor esterni: ħodor, b'bażi mlaħħma, bi spunt tond, qisu forketta li jkun jew bla xewk jew b'xewk żgħir; brakti interni b'kulur gradwali minn aħdar ċar għal isfar u vjola fil-qalba li jgħati tnietex isfar ċar; l-għerq huwa solidu u ċilindriku b'tul ta' ≤ 40 cm u b'dijametru minn 1 sa 4 cm; l-irjus huma rotob u l-bażijiet tal-brakti u r-reċipjent b'forma tonda huma mlaħħmin, b'togħma tajba u speċjalment ħelwa u jistgħu jittieklu nejjin. Il-passi kollha tal-produzzjoni tal-"Agkinara Irion" għandhom isiru fiż-żona ġeografika ddefinita. Iż-żona ġeografika definita fejn jiġi prodott l-"Agkinara Irion" hija trijangolari: naħa waħda għandha l-fruntieri fuq il-baħar u t-tnejn l-oħra huma ddefiniti mit-truf ta' meded ta' muntanji. Din iż-żona tinkludi l-komuni lokali ta' Karnezaiika u Iria u l-abitazzjoni ta' Kantia, li huma parti mill-amministrazzjoni tal-Muniċipalità ta' Nafplio. Hi magħmula minn żewġ pjanuri, il-pjanura ta' Iria u l-pjanura ta' Kandia li jkopru żona ta' 1 000 ettaru u 250 ettaru rispettivament fil-parti tax-Xlokk tal-Unità Reġjonali ta' Argolida u huma separati b'għolja baxxa tal-ġebla franka (Lycalona). Il-fruntieri naturali taż-żona ġeografika huma l-għoljiet tal-Mutanja Arachnaio lejn il-Majjistral it-Tramuntana, il-Mutanja Didymo għan-Nofsinhar ix-Xlokk u l-Golf Argoliku lejn il-Punent. Karnezaiiko, jew ix-xmajra ta' Dipotamos u x-xmajra ta' Kandia rispettivament, tgħaddi miż-żewġ pjanuri li huma orjentati lejn il-Lbiċ. Ix-xmajriet jgħaddu mil-Lvant għall-Punent u mbagħad joħorġu fil-baħar. Il-materja prima u l-mikroklima speċifika taż-żona ġeografika definita jippermettu li titkabbar għalla bikrija ta' kwalità għolja. Il-ħamrija hija fertili minħabba d-depożiti mix-xmajjar li jgħaddu mill-pjanuri. Il-ħamrija kollha li fiha jitkabbar l-"Agkinara Irion" taqa' fil-kategorija wiesgħa ta' entisols (ħamrija fformata riċentement li għad trid tiġi differenzjata f'orizzonti distinti). Fil-biċċa l-kbira, din hija ħamrija taflija bir-ramel jew ħamrija taflija. Din hi fertili ħafna b'fond ta' bejn 50 cm u 150 cm u hija tajba għas-sistema profonda tal-għeruq tal-qaqoċċ. Hija ħamrija żagħżugħa, b'nisġa medja, bi skular naturali tajjeb ipprovdut minn saff ta' żrar ramli. Tilqa' fiha ħafna kalċju u hi rikka bil-manjesju. L-abbundanza tal-manjeżju tgħin tippreserva l-istruttura ta' din l-ħamrija kostali billi tikkompeti mas-sodju fil-ħamrija u tippermetti li jikber l-"Agkinara Irion", anke fiż-żoni fejn il-ħamrija għandha kontenut għoli ta' melħ. L-art hi livell b'xaqliba ta' 0-3 %. Il-klima hija Mediterranja, sħuna u xotta, bi xtiewi verament ħfief. Il-kundizzjonijiet klimatiċi jisseddqu minħabba li tinsab viċin il-Golf Argoliku peress li dan għandu t-tendenza li jimmodera t-temperaturi estremi. Dan jirriżulta f'temperaturi massimi pjuttost baxxi fis-sajf u temperaturi minimi ogħla fix-xitwa. It-temperatura medja annwali hija ta' 18,5 °C, b'medja minima ta' 10,2 °C u medja massima ta' 28,2 °C. Minħabba l-ġeomorfoloġija tar-reġjun il-ġlata fix-xitwa hija rari. Il-muntanji tal-madwar iħarsu ż-żona li qed tiġi kkultivata mill-irjieħ kesħin tat-tramuntana fix-xitwa, għalkemm normalment l-irjieħ tan-nofsinhar jipprevalu, jiġifieri, iż-żiffa tal-baħar. L-ammont totali annwali ta' xita huwa ta' madwar 400 mm u fis-sajf u l-ħarifa ta' spiss ma jkunx hemm l-ebda xita. Dawn il-kundizzjonijiet huma favorevoli ħafna għall-ħsad bikri u jippermettu li l-ħxejjex jikbru u jagħtu r-rendiment massimu matul ix-xhur tax-xitwa. Il-fattur uman huwa ta' importanza partikolari fil-produzzjoni ta' għelejjel ta' ħsad bikri. Il-produtturi pperfezzjonaw il-metodi ta' kultivazzjoni li jippermettu l-"Agkinara Irion" jinħasad kmieni, bħalma huma l-għażla bir-reqqa tal-pjanti omm li jintużaw biex jiġu stabbiliti uċuħ ġodda tar-raba', id-distanzi speċifiċi ta' tħawwil, l-iskedar u l-użu tal-irrigazzjoni u ż-żbir tal-friegħi żejda. L-ispeċifiċità tal-"Agkinara Irion" tikkonsisti mir-reputazzjoni tiegħu, li ġejja mill-fatt li jinħasad kmieni ħafna u għandu benna ħelwa u distinta. L-ewwel ħsad f'nofs il-ħarifa jagħtih il-vantaġġ li jkun l-uniku qaqoċċ disponibbli fis-suq. Barra minn hekk, il-kwantitajiet kbar disponibbli u fornuti lis-suq matul ix-xhur tax-xitwa jagħmlu l-prodott magħruf ħafna. Il-klima moderata u s-sigħat twal tax-xemx, minħabba s-sitwazzjoni ġeografika u l-orjentament lejn il-Lbiċ tal-pjanuri, tivvaforixxi ħsad bikri. In-nuqqas ta' xita matul ix-xhur tas-sajf jippermetti l-bidu ta' perjodu ta' tkabbir li jrid jiġi kkontrollat permezz tal-irrigazzjoni u għalhekk il-produzzjoni tibda fil-ħarifa. Ix-xtiewi, ħafna minnhom mhux kiefra minħabba li l-pjanuri jinsabu viċin il-baħar, u n-nuqqas tal-ġlata kkawżat minn riħ kiesaħ, peress li l-mutanji jħarsu l-pjanuri, jippermettu li l-"Agkinara Irion" jirnexxi u li l-għelejjel jagħtu l-ogħla rendiment matul ix-xhur tax-xitwa. L-"Agkinara Irion" huwa distint għat-togħma tiegħu u b'mod partikolari għall-ħlewwa tiegħu. Dawn il-karatteristiċi organolettiċi huma minħabba l-formazzjoni u l-ħażna tal-karboidrati, jiġifieri polisakkaridi fi żmien id-differenzjazzjoni u t-twarrid fil-bidu tal-ħarifa, meta l-intensità tar-radjazzjoni solari hija għolja. Il-proċess ta' ħażna tal-karboidrati jitqanqal mill-orjentazzjoni lejn il-Lbiċ tal-pjanuri, li jfisser li l-pjanti huma esposti għal ħafna dawl tax-xemx. Dawn il-karatteristiċi jissaħħu permezz tal-intervent uman, bħalma hi l-għażla rigoruża tal-ħxejjex kserofiti biex tiġi ppreservata l-varjetà lokali li minnha jiġi prodott l-"Agkinara Irion". It-tekniki użati biex jinkiseb il-ħsad bikri huma r-riżultat ta' snin ta' osservazzjoni mill-produtturi lokali u l-metikolożità kbira tagħhom, li ngħaddew minn ġenerazzjoni għall-oħra, biex jitkabbar prodott ta' kwalità għolja li jidher fis-suq fil-bidu tal-ħarifa u jiddomina s-suq sa tmiem ix-xitwa, filwaqt li kważi jkopri kompletament il-konsum domestiku. Fil-qosor, il-ġeomorfoloġija tar-reġjun, il-ħamrija u l-kundizzjonijiet klimatiċi lokali u l-preservazzjoni tal-metodu tradizzjonali ta' kultivazzjoni huma l-fatturi li jgħinu l-ħsad bikri, il-benna ħelwa, it-togħma u l-karatteristiċi l-oħra ta' kwalità tal-"Agkinara Irion", biex b'hekk jagħmluh magħruf sew u jagħtuh valur miżjud. Il-kwalitajiet tal-"Agkinara Irion" spiss jissemmew f'artikli tal-midja. Ir-reputazzjoni tal-prodott hija marbuta mill-qrib mal-ħajja ekonomika, soċjali u kulturali taż-żona ta' Iria. Din ir-reputazzjoni hija evidenzjata mill-festivals annwali, il-workshops u bosta avvenimenti u laqgħat, kompetizzjonijiet gastronomiċi, stabbiliti sew, flimkien mar-referenzi fl-istampa, stampata u online, fuq ir-radju u t-televiżjoni, kotba, perjodiċi u programmi tat-tisjir, f'rivisti speċjalizzati tal-biedja u menùs ta' ristoranti lokali. L-ewwel seminar tal-Greċja dwar it-tkabbir tal-"Agkinara Irion" u l-prospetti tiegħu saret f'Iria f'Mejju 2002 u ħadu sehem xjenzjati eminenti Taljani u Griegi. F'Mejju 2010 Iria ospitat l-ewwel Festival Kulinari tal-Qaqoċċ, fejn xi chefs mill-Mediterran tal-Lvant (membri tan-netwerk tal-Conservatoire international des cuisines méditerranéennes) ippreparaw ikliet bl-użu tal-"Agkinara Irion" filwaqt li użaw il-ħila u l-esperjenza tagħhom biex tintwera l-ispeċifiċità u l-benna tal-prodott lokali. Ir-reputazzjoni tal-prodott hija enfasizzata permezz tal-istampa u l-istampa online, u ta' spiss jidher f'rivisti b'ċirkolazzojni kbira u fi programmi tat-tisjir fuq stazzjonijiet televiżivi ewlenin. Ix-chef magħruf Ilias Mamalakis kiteb riċetta għall-istampa online "… 'Agkinara Irion', il-qaqoċċ minn Iria hu tabilħaqq magħruf. Fittxu fis-suq lokali tiegħek. Dan hu delizzjuż tassew". Hemm rapporti regolari fir-rivisti tal-biedja u kummerċjali dwar is-sehem tiegħu fis-suq, il-movimenti fil-prezzijiet u prospetti ġodda. L-importanza tal-"Agkinara Irion" għaż-żona huwa rifless fl-emblema tal-Assoċjazzjoni tat-Turiżmu ta' Kandia — Iria li hi qaqoċċa, filwaqt li t-timbru uffiċjali tal-Kooperattiva Agrikola ta' Iria juri ras ta' qaqoċċa stilizzata li tixbah ħafna l-qaqoċċ li jkabbru. It-tkabbir sistematiku tal-qaqoċċ fiż-żoni ta' Iria u ta' Kandia beda wara t-Tieni Gwerra Dinjija, fl-1946-1947. Il-komun ta' Iria għandu xhieda uffiċjali li fl-1969 il-qaqoċċ kien qed jitkabbar fuq 800 ettaru, jiġifieri żewġ terzi taż-żewġ pjanuri. Fis-snin li segwew, il-bdiewa pperfezzjonaw l-għarfien speċjalizzat tagħhom tat-tkabbir tal-qaqoċċ, filwaqt li l-ekonomija lokali u l-komunità żviluppaw madwar il-produzzjoni tal-qaqoċċ. Ir-rabta mill-qrib bejn Iria u l-qaqoċċ ġiet ikkonsolidata fl-għoxrin sena ta' bejn l-1980 u l-2000, meta ż-żona ta' Iria ġarrbet perjodu twil ta' nixfa u l-ħamrija u r-riżorsi tal-ilma tagħha ġew affettwati ħażin ħafna. Il-qaqoċċ kien reżistenti għall-melħ u seta' jadatta tajjeb ħafna għall-kundizzjonijiet prevalenti speċifiċi filwaqt li pprovda dħul tajjeb lin-nies tal-lokal, meta kien kważi impossibbli li jkabbru ebda tip ieħor ta' frott jew ħaxix. Illum, l-"Agkinara Irion" jissodisfa l-biċċa l-kbira tad-domanda tas-suq domestiku, u b'hekk qiegħda tissaħħaħ ir-reputazzjoni tiegħu. (it-tieni subparagrafu tal-Artikolu 6(1) ta' dan ir-Regolament) Klassi 1.2. Prodotti tal-laħam (imsajra, immellħa, affumikati, eċċ.) jirriżulta minn metodu tal-produzzjoni, tal-ipproċessar jew tal-kompożizzjoni li jikkorrispondi għal prattika tradizzjonali għal dak il-prodott jew l-oġġett tal-ikel huwa magħmul minn materja prima jew ingredjenti li jintużaw tradizzjonalment. intużax tradizzjonalment biex jirreferi għall-prodott speċifiku jidentifikax il-karattru tradizzjonali jew il-karattru speċifiku tal-prodott L-isem "Kiełbasa krakowska sucha staropolska" jintuża biex jirreferi għal prodott speċifiku li jiġi mmanifatturat skont il-metodu ta' produzzjoni tradizzjonali, zalzett tal-kapuljat oħxon ta' Krakovja. Il-"Kiełbasa krakowska" sar isem ġeneriku. Madankollu, fuq il-prodotti reġistrati, it-terminu "staropolska" għandu x'jaqsam mal-metodu ta' produzzjoni u mhux maż-żona ġeografika. Skont id-dizzjunarju etimoloġiku, il-kelma "staropolski" tfisser dak li huwa marbut ma' perjodu fl-imgħoddi tal-istorja Pollakka. Il-"Kiełbasa krakowska sucha staropolska" huwa zalzett imnixxef magħmul minn kapuljat oħxon. L-għamla tiegħu hi ta' zalzett tipikament f'forma ċilindrika b'tul ta' madwar 300 mm, jew f'porzjonijiet minnu, f'budellata naturali jew tal-proteina b'dijametru ta' bejn 50 u 70 mm, imkemmex b'mod uniformi u fuq barra għandu lewn kannella skur, kulur tipiku tal-prodotti affumikati. Il-wiċċ taz-zalzett ileqq, daqsxejn imkemmex u jinħass niexef. It-truf tal-biċċiet jintrabtu jew jiġu stejpiljati flimkien. Is-sezzjoni trasversali taz-zalzett turi biċ-ċar biċċiet kbar tal-laħam, u biċċiet żgħar tax-xaħam ta' lewn iktar ċar iċċirkondati bil-mili. Is-sezzjoni trasversali taz-zalzett turi b'mod ċar biċċiet kbar tal-laħam dgħif tal-majjal ta' kulur roża li jagħti għal roża skur, ċċirkondati b'biċċiet tal-laħam aktar ċari ta' klassijiet oħra. L-ingredjenti tal-laħam kollha jintgħaġnu sew flimkien biex b'hekk it-tqattigħ ikun faċli. Fid-dawl, il-flieli rqaq ikunu jidhru kemxejn trasparenti u b'hekk tinħoloq apparenza distinta qisha ta' ħġieġ ikkulurit. Meta jintmess, jinħass lixx, niexef u mkemmex kollu b'mod uniformi. Il-"Kiełbasa krakowska sucha staropolska" huwa kkaratterizzat minn togħma ta' laħam immaturat, affumikat u msajjar, b'laqtiet distinti tal-bżar u b'togħma delikata tat-tewm u tan-noċemuskata. Għandu r-riħa tipika ta' zalzett affumikat b'mod qawwi ferm b'aroma delikata tat-tewm. Il-"Kiełbasa krakowska sucha staropolska" hu zalzett ta' ħajja twila, affumikat, imsajjar u mnixxef, prodott skont riċetti tradizzjonali u minn laħam tal-ogħla kwalità biss. Huwa prinċipalment magħmul mil-laħam dgħif tal-majjal. Il-biċċiet il-kbar tal-laħam tal-majjal huma ssupplimentati b'mili li tiżdidlu taħlita ta' ħwawar naturali biss. Il-ħwawar kollha, il-kwalità tal-laħam magħżul, il-proċess tal-mistrieħ u tal-affumikar u t-tnixxif finali jirriżultaw fi prodott b'benna eċċellenti u unika. Laħam nej (f'kg għal kull 100 kg tal-piż totali ta' laħam): Majjal tal-Klassi I — 70 kg Majjal tal-Klassi IIA — 10 kg Majjal tal-Klassi III — 10 kg Jistgħu jintużaw sa 10 kg ta' xaħam — xaħam iebes. 10 kg majjal tal-Klassi I jistgħu jinbidlu b'massimu ta' 10 kg ċanga tal-Klassi II. Il-Klassi I — laħam dgħif, mingħajr għeruq, Il-Klassi IIA — laħam kemxejn imxaħħam, mingħajr għeruq, Il-Klassi III — laħam dgħif jew laħam kemxejn dgħif, bl-għeruq, Xaħam estern Il-Klassi I — mingħajr xaħam, Il-Klassi IIA — saff ta' ħxuna ta' mhux aktar 8 mm, Il-Klassi III — ammont limitat, 9-11 mm Il-Klassi I — saff ta' ħxuna ta' mhux aktar 2 mm, Il-Klassi IIA — saff ta' ħxuna ta' mhux aktar 10 mm, Il-Klassi III — ammont limitat ta' mhux aktar 15 mm permess fil-kategoriji kollha Il-Klassi I — sa 15 % Il-Klassi IIA — sa 30 % Il-Klassi III — sa 25 % Il-kulur tax-xaħam fil-klassijiet kollha: abjad, bi sfumaturi roża jew kulur il-krema Il-Klassi I — l-ebda għeruq, Il-Klassi IIA — kwantità limitata ta' għeruq, sa 10 % Il-Klassi III — kwantità mingħajr limitu Fil-klassijiet kollha ma jistax jintuża laħam li għandu l-iperimija Fil-klassijiet kollha ma jistax jintuża laħam li għandu għoqod limfatiċi Il-Klassi II — laħam bl-għeruq, b'xaħam estern minimu sa 2 mm u b'saff ta' xaħam intermuskulari sa 2 mm estern — saff ta' mhux aktar minn 2 mm, intermuskulari — saff ta' ħxuna ta' mhux aktar 2 mm, intertessut — mhux aktar minn 2 mm hu permess Il-kontenut analitiku tax-xaħam: 16 % Il-kulur tax-xaħam: Kulur il-krema ċar għal isfar qawwi Għeruq: L-ebda għerq oħxon Ma jistax jintuża laħam li għandu l-iperimija u għoqod limfatiċi Il-kulur tal-laħam imkessaħ: aħmar ċar għal aħmar skur Il-materja prima ewlenija hija l-laħam dgħif tal-majjal u/jew taċ-ċanga ta' kwalità tajba. Il-laħam tal-majjal għandu jkun konformi mal-parametri ta' kwalità li ġejjin: il-kapaċità taż-żamma tal-ilma: 2-5 % il-valur tal-pH (5,5-5,9 — imkejjel wara 24 siegħa ta' tkessiħ); ma jistax jintuża laħam tal-majjal nej minn ħnieżer li juru sinjali ċari ta' mijopatija (PSE, DFD, evidenza ta' proċessi fiżjoloġiċi jew korrimenti, eċċ.); ma jistax jintuża laħam minn majjali nisa u ċingjali; ma jistax jintuża laħam minn annimali li juru l-karatteristiċi illegali, b'mod partikolari s-sindrome tal-istress tal-qżieqeż (PSS), li jista' jiġi identifikat b'mod oġġettiv fl-awtopsja fl-annimali u fil-prodotti; il-laħam ma għandux ikun soġġett għal kwalunkwe proċess ta' preservazzjoni minbarra t-tkessiħ u ma jistax jiġi ffriżat; it-tkessiħ ifisser li waqt il-ħżin u l-ġarr, il-laħam frisk jinżamm f'temperatura ambjentali ta' bejn -10 C° u + 7 C°; il-laħam użat għall-produzzjoni ma jistax jiġi minn ħnieżer maqtula fi żmien inqas minn 48 siegħa jew iktar minn 144 siegħa. Bżar iswed naturali — 0,05-0,10 Bżar abjad naturali — 0,15-0,20 Noċemuskata — 0,05-0,10 Zokkor– 0,15-0,20 It-taħlita tal-maturazzjoni hi magħmula minn: minimament 98,5 % ta' melħ u bejn 0,5 u -1,5 % ta' nitrat (III) — madwar 1,5 kg. Preparazzjoni tal-materja prima u l-proċess ta' produzzjoni: it-tqattigħ preliminari tal-ingredjenti tal-laħam kollha b'mod li jiżgura li l-biċċiet tal-laħam ikollhom daqs uniformi (b'dijametru ta' mhux aktar minn 5 cm); il-maturazzjoni bit-tnixxif tal-laħam għal 24-72 siegħa u t-tmelliħ tax-xaħam għal 24-72 siegħa; l-ipproċessar mekkaniku: Il-laħam tal-Klassi IIA jiġi kkalpuljat f'daqs ta' madwar 8-10 mm b'magna tal-ikkapuljat, il-laħam tal-Klassi III jiġi kkalpuljat f'daqs ta' madwar 3-4 mm b'magna tal-ikkapuljat u/jew jiġi kkapuljat flimkien ma' 2 kg ta' silġ jew ma' mhux aktar minn 5 % ta' ilma; ix-xaħam tal-majjal semiffriżat jintaħan għal madwar 8 mm fid-daqs b'magna tal-ikkapuljat (jew jitqatta' bl-idejn f'biċċiet żgħar ta' madwar 5-8 mm); l-ingredjenti kollha tal-laħam u l-ħwawar jitħalltu sewwa; it-taħlita tiddaħħal f'budellati (budellati naturali jew budellati tal-proteina); il-prodott jitħalla jistrieħ f'temperatura li ma taqbiżx it-30 °C għal bejn sagħtejn u tliet sigħat; il-wiċċ jitnixxef u wara jiġi affumikat bl-injam tal-alnu, bl-injam tal-fagu, bl-injam tal-frott jew b'kombinazzjoni tagħhom, jinstamat u jinħema sakemm il-ġewwieni taz-zalzett jilħaq temperatura ta' mhux aktar minn 72 °C. L-użu tat-taħwir bl-affumikazzjoni huwa pprojbit; jitnixxef sakemm jinkiseb ir-riżultat mixtieq (mhux aktar minn 70 %). Iż-żmien tat-tnixxif jiddependi mill-volum tal-prodott u mill-kundizzjonijiet esterni prevalenti, jista' jintuża ż-żejt tal-lift jew iż-żejt tal-ġirasol biex jiġi evitat milli tifforma kisja bajda matul il-ħażna. Dan huwa stadju fakultattiv fil-proċess tal-produzzjoni. Il-produtturi jistgħu jagħżlu li jidilku ż-żejt imsemmi hawn fuq wiċċ iz-zalzett biex tiġi evitata koagulazzjoni tal-proteini li toħloq kisja bajda. Il-kisi jiġi ffurmat b'mod naturali meta sseħħ koagulazzjoni tal-proteini fuq il-wiċċ matul il-ħżin u hija riżultat tal-kontenut għoli ta' proteini fil-prodott (il-kondensazzjoni). Jiddellek iż-żejt biex il-prodott jidher isbaħ. Dan ma jaffettwax il-kwalità tal-prodott jew il-karatteristiċi speċifiċi tiegħu. Fil-Polonja, it-tradizzjoni tal-ipproċessar tal-laħam tmur lura għall-ewwel żminijiet tal-Medju evu. Il-klima kiesħa u umda tal-Polonja wasslu għall-użu ta' diversi metodi ta' preservazzjoni, jiġifieri t-tmelliħ, il-maturazzjoni, is-salmura, l-affumikar, it-tismit u t-tnixxif, li lkoll intużaw f'taħlitiet speċifiċi fil-produzzjoni ta' tipi differenti ta' prodotti. Sew fil-proprjetajiet tan-nobbli u sew fl-irziezet tal-bdiewa, il-qatla tal-annimali kienet attività tal-familja u kien ikun żmien it-tħejjija ta' ħażniet tal-ikel għall-perjodu tax-xitwa u għax-xogħol intensiv fir-raba' kif ukoll għal ġrajjiet politiċi u tal-familja bħal gwerer, ivvjaġġar, riunifikazzjonijiet tal-familja u spedizzjonijiet. Maż-żmien, ammont żejjed ta' laħam ġab miegħu l-ħtieġa li jiġu pproċessati l-ingredjenti kollha tal-laħam miksuba matul il-qatla: dan il-proċess l-ewwel li beda kien fid-djar, imbagħad kompla fil-ħwienet tax-xogħol u llum qed isir prinċipalment fil-fabbriki. Ir-riċetta u t-togħma unika tal-"kiełbasa krakowska sucha staropolska" ġejjin mit-tradizzjoni tal-ipproċessar tal-ingredjenti tal-laħam magħżul u t-taħlita tal-ħwawar. Il-"kiełbasa krakowska sucha staropolska" jaf il-karattru tiegħu lill-metodu tradizzjonali tal-produzzjoni skont riċetta tradizzjonali, b'mod partikolari għall-użu ta' laħam ta' kwalità għolja, il-proċess ta' maturazzjoni u l-proċess twil ta' mistrieħ. L-uniċità tal-prodott hija influwenzata wkoll mill-proċess tal-affumikar. Il-karattru tradizzjonali tal-"kiełbasa krakowska sucha staropolska" jinkixef permezz tal-ingredjenti tipiċi u l-proporzjonijiet bbilanċjati tiegħu. Fil-produzzjoni taz-zalzet jintuża laħam tal-majjal ta' kwalità għolja (il-laħam tal-Klassi I jirrappreżenta mhux inqas minn madwar 70 % tal-ingredjenti). Il-biċċiet tal-kapuljat kbar juru biċ-ċar il-kwalità superjuri tal-materja prima. Dan huwa rifless fit-togħma u fid-dehra tal-prodott. Fir-riċetta, it-tewm ma jservix biss biex itejjeb it-togħma, iżda wkoll biex jestendi l-ħajja tal-prodott fuq l-ixkaffa. Il-mistrieħ twil jiżgura li l-kulur u r-riħa jkunu preżenti b'mod ugwali fiz-zalzett kollu qabel ma jiġi affumikat. Dawn jiġu riflessi b'mod distint fit-togħma u d-dehra finali tal-prodott. Il-proċess tal-affumikar tal-"kiełbasa krakowska sucha staropolska" huwa partikolarment importanti għat-togħma tal-prodott. Iz-zalzett, li jiddendel ma' grampuni, jiġi affumukat bi sħana dejjem iżżid u b'duħħan iġġenerat mill-ħruq tal-injam (nar u duħħan). Fid-dawl tal-progress teknoloġiku, jistgħu jintużaw ukoll ġeneraturi tad-duħħan għall-affumikar taz-zalzetti. L-istess tipi ta' injam jintużaw biex jikiseb id-duħħan sħun f'dan il-proċess. Madankollu, forom oħra tal-injam jistgħu jintużaw ukoll, eż. laqx tal-injam. Irrispettivament mill-metodu tal-affumikar, l-għażla ta' tipi xierqa ta' injam tiżgura li l-"kiełbasa krakowska sucha staropolska" jkollu togħma u riħa karatteristiċi tal-laħam affumikat imsajjar, ma jkunx morr, u jkollu lewn kannella skur. Il-metodu u r-riċetta għall-produzzjoni tal-"kiełbasa krakowska sucha staropolska" ġew ikkonfermati wkoll mill-istandards Pollakki ppubblikati fl-1959 u r-regoli interni ppubblikati mill-Organizzazzjoni Ċentrali tal-Industrija tal-Laħam fl-1964, li kienu tfasslu abbażi ta' regoli u riċetti diġà użati qabel it-Tieni Gwerra Dinjija.
Extracted from C_053_2018.html